Ջիվան Աբրահամյան
Ջիվան Զավենի Աբրահամյան (), ՀՀ Ազգային Բանակի կազմակերպիչներից, ռազմական գործիչ, Հայաստանի ազգային հերոս (1996 թ., հետմահու), արմատներով Զովունի գյուղից է։

Կենսագրություն 
Ծնվել է Երևանում, սովորել է թիվ  111 դպրոցում, որն այժմ կրում է իր անունը։

Բանակում ծառայության ընթացքում մասնակցել Է աֆղանական պատերազմին, ինչի համար պարգևատրվել է «Խիզախության համար» մեդալով։

Ջիվան Աբրահամյանը եղել է հատուկ գնդի առաջին վաշտի հրամանատար, գործուն մասնակցություն է ունեցել Արարատի, Կապանի, Վարդենիսի, Սիսիանի, Գորիսի, Նոյեմբերյանի, Վայքի, Տավուշի և ԼՂՀ Շահումյանի շրջանի ինքնապաշտպանական և ազատագրական մարտերին։ Աչքի է ընկել Շահումյանի շրջանի Էրքեջ, Բուզլուխ, Մանաշիդ, Վերին շեն գյուղերի ինքնապաշտպանության ժամանակ։ Զոհվել է 1991 թ. հուլիսի 20-ին Շահումյանի շրջանի Վերին շեն ավանի պաշտպանության ժամանակ։ Հետմահու պարգևատրվել է ՀՀ «Հայրենիք» շքանշանով։ Թաղված է Եռաբլուրում։

Գրականություն 
 Դերիկյան Վ, Վերջին ճակատամարտը, տես Ավետաբերները (դիմանկարի ժողովածու) գրքում, Ե., 1997։ 
 Բաղդասարյան Դ., Դիմակայություն (հուշագրություներ), Ե., 1997։

Ծանոթագրություններ 

Հայ ռազմական գործիչներ
Հայ ազատամարտիկներ
«Խիզախության համար» մեդալով պարգևատրվածներ (ԽՍՀՄ)